b"\n_START_ARTICLE_\nPaul Lampert\n_START_SECTION_\nCopil\xc4\x83ria \xc8\x99i studiile\n_START_PARAGRAPH_\nEste descendentul uneia dintre cele mai vechi familii europene, localitatea alsacian\xc4\x83 de referin\xc8\x9b\xc4\x83 Lampertheim fiind semnalat\xc4\x83 documentar la 824 e.n. ca domeniu al familiei contelui Von Lampert._NEWLINE_Este licen\xc8\x9biat al Facult\xc4\x83\xc8\x9bii de Litere, Universitatea Bucure\xc8\x99ti.\n_START_SECTION_\nCariera\n_START_PARAGRAPH_\nDebuteaz\xc4\x83 la 20 de ani, se legitimeaz\xc4\x83 la Agerpres, Rom\xc3\xa2nia liber\xc4\x83, Informa\xc8\x9bia Bucure\xc8\x99tiului, parcurge toate treptele profesionale, de la reporter la redactor-\xc8\x99ef._NEWLINE_Este atestat ziarist profesionist, acreditat corespondent diplomatic \xc8\x99i ziarist str\xc4\x83in. \xc3\x8en noiembrie-decembrie 1989 a fost  martor ocular la evenimentele de strad\xc4\x83 din Praga \xc8\x99i Bucure\xc8\x99ti, sus\xc8\x9bin\xc3\xa2nd activ sensul schimb\xc4\x83rilor prin interven\xc8\x9biile sale \xc3\xaen paginile revistei cehoslovace Orizont \xc8\x99i cotidianului rom\xc3\xa2nesc Libertatea. \xc3\x8en 1991 face parte din grupul de ziari\xc8\x99ti invitat de pre\xc8\x99edintele Rom\xc3\xa2niei, Ion Iliescu, \xc3\xaen prima sa vizit\xc4\x83 oficial\xc4\x83 peste hotare._NEWLINE_Dup\xc4\x83 1989 \xc8\x99i-a reluat preocup\xc4\x83rile literare din tinere\xc8\x9be. Public\xc4\x83 sub semn\xc4\x83tura Paul Louis Lampert (ad\xc4\x83ug\xc3\xa2ndu-\xc8\x99i prenumele tat\xc4\x83lui) reportaje literare, schi\xc8\x9be, eseuri, aforisme, cuget\xc4\x83ri, editeaz\xc4\x83 \xc8\x99i traduce literatur\xc4\x83 universal\xc4\x83, ob\xc8\x9bine atestatul de consilier editorial, \xc3\xaenfiin\xc8\x9beaz\xc4\x83 edituri. \xc3\x8en prezent preg\xc4\x83te\xc8\x99te pentru tipar o ampl\xc4\x83 foaie de observa\xc8\x9bie socio-profesional\xc4\x83, Jurnalul unui jurnalist, subintitulat\xc4\x83 Ce nu a \xc3\xaenc\xc4\x83put \xc3\xaen ziare._NEWLINE_Membru al Uniunii Ziari\xc8\x99tilor, Societ\xc4\x83\xc8\x9bii Ziari\xc8\x99tilor din Rom\xc3\xa2nia, Asocia\xc8\x9biei Ziari\xc8\x99tilor Liber-Profesioni\xc8\x99ti, Asocia\xc8\x9biei Coresponden\xc8\x9bilor Presei Str\xc4\x83ine, Organiza\xc8\x9biei Interna\xc8\x9bionale a Jurnali\xc8\x99tilor._NEWLINE_La \xc3\xaemplinirea v\xc3\xa2rstei de 50 de ani (1980) a fost decorat cu cel mai \xc3\xaenalt ordin de stat al Rom\xc3\xa2niei.\n_START_SECTION_\nJurnalistic\xc4\x83\n_START_PARAGRAPH_\nCirca 5.000 de articole, reportaje, comentarii, anchete, interviuri, foiletoane, editoriale publicate \xc3\xaen peste 60 de ziare \xc8\x99i reviste din \xc8\x9bar\xc4\x83 \xc8\x99i str\xc4\x83in\xc4\x83tate, printre care: Agerpres - redac\xc8\x9biile de \xc8\x99tiri interne \xc8\x99i articole pentru str\xc4\x83in\xc4\x83tate, Sc\xc3\xa2nteia, Rom\xc3\xa2nia Liber\xc4\x83,  Magazin, Via\xc8\x9ba Capitalei, Televiziunea Rom\xc3\xa2n\xc4\x83, Informa\xc8\x9bia Bucure\xc8\x99tiului, Libertatea, Diminea\xc8\x9ba, Ioana, Men's Health,  Glasul Armatei, Scutul Patriei,   La Roumanie Nouvelle (director George C\xc4\x83linescu),  A travers la Roumanie, revista Orizont editat\xc4\x83 de Agen\xc8\x9bia Rapid - Praga, Vecerny Praha - Praga, Jenminjibao - Pekin, Nepszabadsag - Budapesta,  Revista mea - Tel Aviv, Trud - Moscova, Ukrainskaia Pravda - Kiev,  Ba\xc8\x99kimi - Tirana \xc8\x99. a."